ติดเครื่องเตือนสะพานร้าว ซ่อมสะพานพระปิ่นเกล้าคืบ85%-กันชำรุดหนักกระทบจราจร
google map,ซ่อมสะพานพระปิ่นเกล้าคืบหน้ากว่า 85% เสร็จ ธ.ค.นี้เร็วกว่าแผน 1 เดือน ทช.ติดสัญญาณเตือนรอยร้าวบนสะพาน ถ้าเครื่องร้องจะซ่อมทันที,รายงานข่าวจากกรมทางหลวงชนบท (ทช.) แจ้งว่า ขณะนี้โครงการปรับปรุงซ่อมแซมสะพานสมเด็จพระปิ่นเกล้า คืบหน้าประมาณ 85 % ทั้งนี้ในการปรับปรุงซ่อมแซมโครงสร้างสะพานสมเด็จพระปิ่นเกล้านั้น จะมีการเปลี่ยนฐานรองหัวเสาตอม่อสะพาน การเสริมกำลังพื้นสะพานบริเวณเชิงลาดทั้งฝั่งพระนครและฝั่งธนบุรี รวมถึงซ่อมแซมจุดรอยต่อบริเวณกลางสะพานและจะมีการยกพื้นสะพาน ให้ได้ตามระดับโดยการเสริมหมอนรองรับน้ำหนักเพื่อเพิ่มความแข็งแรงซึ่งระหว่างดำเนินการนั้นจะไม่กระทบผู้ใช้รถใช้ถนนแต่อย่างใด คาดว่าโครงการปรับปรุงซ่อมแซมสะพานจะแล้วเสร็จภายในเดือน ธ.ค.58 นี้ ซึ่งเร็วกว่าแผนที่กำหนดเดิมที่จะแล้วเสร็จภายในเดือน ม.ค.59,สำหรับโครงการปรับปรุงซ่อมแซมสะพานสมเด็จพระปิ่นเกล้า ทางผู้รับเหมาได้เริ่มเข้าพื้นที่ตั้งแต่เดือน ก.พ.58 ใช้เวลาในการทำงานประมาณ 10 เดือน อย่างไรก็ตาม ภายหลังจากการซ่อมแซมเสร็จเรียบร้อยแล้วจะส่งผลให้สะพานสมเด็จพระปิ่นเกล้ามีความมั่นคงแข็งแรงและใช้งานได้ยาวนานมากยิ่งขึ้น ,นอกจากนี้ ทช.ได้มีการวางระบบตรวจสอบและติดตามความแข็งแรงคงทน รอยแตกร้าวของสะพานเป็นระยะด้วย ซึ่งหากสะพานจุดใดพบว่ามีรอยร้าวหรือมีปัญหาเกี่ยวกับโครงสร้าง เครื่องดังกล่าวจะส่งสัญญาณแจ้งเตือน ทางเจ้าหน้าที่จะเข้าตรวจสอบทันที หากพบรอยร้าวขนาดใหญ่ ซึ่งอาจจะกระทบต่อการสัญจรของประชาชน ก็จะทำการซ่อมแซมโดยด่วนเพื่อเป็นการป้องกันการเกิดความเสียหายต่อโครงสร้างสะพานและอุบัติเหตุที่อาจจะเกิดขึ้น สำหรับสะพานสมเด็จพระปิ่นเกล้า ก่อสร้างเมื่อวันที่ 4 ส.ค.2514 แล้วเสร็จเปิดใช้ 24 ก.ย.2516 โดยความร่วมมือจากรัฐบาลญี่ปุ่นในการสำรวจออกแบบ ก่อสร้างเป็นสะพานคอนกรีต ขนาด 6 ช่องจราจรไปกลับ ความกว้างของสะพาน 26.60 เมตร ความยาว 622 เมตร.
ซ่อมสะพานพระปิ่นเกล้าคืบหน้ากว่า 85% เสร็จ ธ.ค.นี้เร็วกว่าแผน 1 เดือน ทช.ติดสัญญาณเตือนรอยร้าวบนสะพาน ถ้าเครื่องร้องจะซ่อมทันที 
ทีมข่าว กทม.,ซ่อมสะพานพระปิ่นเกล้า,ซ่อมแซมสะพาน,สะพานสมเด็จพระปิ่นเกล้า,รอยร้าวบนสะพาน,ซ่อมแซมสะพานสมเด็จพระปิ่นเกล้า,กรมทางหลวงชนบท,ข่าว,ข่าวภูมิภาค,ไทยรัฐฉบับพิมพ์